Aura Keskus

Aura Keskus on ujula, veepark ja saunakeskus Tartus Turu tänaval.

Aura Keskuse ujulas on kaks basseini: spordibassein mõõtmetega 25x50 m ja õppebassein mõõtmetega 8x25 m.

Aura Keskuse veepargis on kokku neli liutoru (üks neist väikelaste liutoru). Liutorude hulgas on ka Eestis ainulaadne interaktiivne liutoru. Erineva teemavalikuga kinnises puutenuppudega liutorus on valgus- ja heliefektid ning liu lõpetab veekardin. Lisaks liutorudele on veepargis erinevate atraktsioonidega beebibassein, mullivann, vastuvoolu ujumine, veemassaaž jmt.

Aura Keskuse saunakeskuses on 9 erinevat sauna (kaks erineva temperatuuriga leilisauna, soolakivisaun, kadakasaun, auru-aroomisaun, aroomisaun, sanaarium, iglusaun, nutiiglusaun). Väliterrassil on lisaks iglusaunadele kaks mullivanni, millest ühes on vesi soe ja teises karastavalt jahe. Lisaks on saunakeskuses talvetuba, mullivann, Jaapani vann, puhkeala jmt.

Ajalugu 
Keskus avati 1. oktoobril 2001. Selle ehitushind oli 80 miljonit krooni ehk 5,1 miljonit eurot.

2003. aastal oli veekeskuses 346 455 külastajat.

Viited

Välislingid
 Koduleht

Tartu spordiehitised
Ujulad
Eesti ujumine
Veekeskused